Document ID: 31979R2931

NEUVOSTON ASETUS (ETY) N:o 2931/79,
annettu 20 päivänä joulukuuta 1979,
kolmannessa maassa erityistuontikohtelun saavien maataloustuotteiden viennin tukemisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 ja 113 artiklan,
ottaa huomioon komission ehdotuksen,
sekä katsoo, että
maataloustuotteet voivat tietyissä tapauksissa nauttia erityiskohtelua tuonnissa kolmansiin maihin, jos nämä tuotteet vastaavat tiettyjä laatuominaisuuksia ja/tai hintaedellytyksiä; hallinnollinen yhteistyö tuojana olevan kolmannen maan ja yhteisön viranomaisten välillä on tämän vuoksi tarpeen tällaisen järjestelmän oikean soveltamisen varmistamiseksi; tämän vuoksi tuotteiden mukana on oltava yhteisön antama todistus, ja
hintaedellytysten noudattamiseksi olisi otettava huomioon vientitukijärjestelmä; mainitun järjestelmän yksityiskohtaiset säännöt vahvistetaan vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1547/79(), 26 artiklassa ja markkinajärjestelyistä annettujen muiden asetusten vastaavissa artikloissa määriteltyä menettelyä noudattaen; tässä asetuksessa säädettyjen toimenpiteiden soveltamista koskevat yksityiskohtaiset säännöt on vahvistettava samaa menettelyä noudattaen,
ON ANTANUT TÄMÄN ASETUKSEN:
1 artikla
1. Vietäessä maataloustuotteita, jotka yhteisön tekemien sopimusten mukaisesti voivat nauttia erityiskohtelua tuonnissa kolmanteen maahan, jos noudatetaan tiettyjä edellytyksiä, jäsenvaltioiden toimivaltaiset viranomaiset antavat pyynnöstä ja asianmukaisten tarkastusten jälkeen asiakirjan, jolla todistetaan edellytysten täyttyminen.
2. Yksityiskohtaiset säännöt tämän asetuksen soveltamisesta vahvistetaan asetuksen (ETY) N:o 2727/75 26 artiklassa ja markkinajärjestelmistä annettujen muiden asetusten vastaavissa artikloissa määritellyn menettelyn mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1979.

Labels: 3
6